**Čestné** **vyhlásenie**

**o nestrannosti, zachovaní dôvernosti informácií**

**a vylúčení konfliktu záujmov**

Ja, dolu podpísaný/á, týmto vyhlasujem, že súhlasím s účasťou na výkone odborného hodnotenia žiadostí o poskytnutie dotácie na riešenie spoločných projektov priemyselného výskumu a experimentálneho vývoja(ďalej len „odborné hodnotenie“) v rámci **Výzvy na odborných hodnotiteľov žiadostí o poskytnutie dotácie na riešenie spoločných projektov priemyselného výskumu a experimentálneho vývoja.**

Čestne vyhlasujem, že:

* som spôsobilý/á na právne úkony;
* som oboznámený/á so všetkými pravidlami týkajúcimi sa procesu odborného hodnotenia, ktoré sú platné k termínu výkonu mojich úloh;
* budem svoje úlohy v rámci tohto procesu vykonávať čestným, zodpovedným, nezaujatým a nestranným spôsobom;
* nie som v konflikte záujmov v zmysle definície konfliktu záujmov podľa príslušných všeobecne záväzných právnych predpisov a ostatných záväzných dokumentov[[1]](#footnote-2);
* nie som si vedomý/á žiadnych skutočností alebo okolností, ktoré by vznikli počas tohto procesu, resp. ktoré môžem predvídať do budúcnosti a ktoré by mohli súvisieť s konfliktom záujmov; v prípade, ak počas tohto procesu dôjde ku konfliktu záujmov, ihneď túto skutočnosť oznámim Slovenskej inovačnej a energetickej agentúre (ďalej len „SIEA“) a bezodkladne sa vzdám ďalšej účasti na tomto procese;
* o všetkých skutočnostiach týkajúcich sa procesu odborného hodnotenia budem zachovávať mlčanlivosť a použijem ich výlučne v súlade s účelom tohto procesu, najmä sa zdržím ich zverejnenia, postúpenia alebo akéhokoľvek iného sprístupnenia tretej osobe, a to aj po ukončení pracovného pomeru so SIEA, resp. po ukončení platnosti Dohody o vykonaní práce mimo pracovného pomeru so SIEA, resp. iného zmluvného vzťahu so SIEA;
* nebudem vyhotovovať kópie ani akýmkoľvek iným spôsobom reprodukovať skutočnosti týkajúce sa procesu odborného hodnotenia, ak to nevyplýva z plnenia úloh pre SIEA v rámci pracovnoprávneho alebo iného právneho vzťahu so SIEA.

Zároveň vyhlasujem, že som si vedomý/á následkov, ktoré plynú z nedodržania povinností podľa tohto čestného vyhlásenia, najmä možného postihu podľa zákona NR SR č. 552/2003 Z. z. o výkone práce vo verejnom záujme, zákona NR SR č. 311/2001 Z. z. Zákonníka práce v znení neskorších predpisov, zákona NR SR č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov, ako aj ďalších všeobecne záväzných právnych predpisov, ktoré sa na túto oblasť vzťahujú.

V .............................. dňa: ..................................

......................................................................

podpis

1. V zmysle zákona č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky (ďalej len „ zákon č. 71/2013 Z. z.“). [↑](#footnote-ref-2)